《送郭十四南归》
清代·黄易

踏雪送君去，江南笋正肥。花随春雨密，帆逐乱云飞。

归兴浓于酒，波光绿上衣。官闲贫亦好，来往总忘机。

作者简介：（1744—1802）浙江钱塘人，字小松。官山东济宁运河同知，于河防事宜及漕运诸务筹画备至。嗜金石，所蓄金石甲于一时。工诗文，善填词，精于摹印。画墨梅有逸致。有《小蓬莱阁金石文字》、《小蓬莱阁诗》、《秋盦词草》。